stanford-oval/wikipedia huggingface dataset:
מאיר יחיאל הולשטוק
מתלמידיו

רבי ישעיהו שפירא, "האדמו"ר החלוץ"[דרוש מקור]
רבי קלונימוס קלמיש שפירא, האדמו"ר מפיאסצנא[דרוש מקור]
הרב יצחק ידידיה פרנקל, רבה של תל אביב-יפו[דרוש מקור]
הרב יוסף יהודה ליבוש רוזנברג, דיין בלודז'
הרב שמואל מנחם מנדל בנבר, ראש ישיבת קדרנזוי
הרב לוי יצחק בנדר ממנהיגי חסידות ברסלב[דרוש מקור]
הרב יעקב חנוך סנקביץ, ראש ישיבת "שפת אמת"
הרב שמואל ברוט - חבר בית הדין הרבני הגדול בירושלים.
הרב יחיאל פישל כהן, דיין בתל אביב.
הרב ישכר תמר, רב בכמה קהילות, ומחבר הפירוש "עלי תמר" על תלמוד ירושלמי.
לקריאה נוספת

רבי מאיר יחיאל מאוסטרובצה - ביוגרפיה, הרב איסר פרנקל, הוצאת נצח, ה'תש"י (1953)
אהרן סורסקי, מרביצי תורה מעולם החסידות, חלק ג, בני ברק, תשמ"ז, עמ' סט-צד.
אספקלריא המאירה, תולדות חייו של רבי מאיר יחיאל הלוי הלשטוק, עמודי שש הוצאה לאור, תשע"ט
מייגן בון

| --- | --- |

 לידה:  29 באפריל 1983 (בת 41) פטוסקי, מישיגן, ארצות הברית
 מדינה:  ארצות הברית
 תקופת הפעילות:  מ-2001
 עיסוק:  שחקנית
 מקום לימודים:  אוניברסיטת המדינה של פלורידה  Belleview High School 
 בן זוג:  דן אסטברוק
 מספר צאצאים:  1
 פרופיל ב-IMDb
 
מייגן בון (באנגלית: Megan Boone; נולדה ב-29 באפריל 1983) היא שחקנית קולנוע וטלוויזיה אמריקאית שהתפרסמה בזכות תפקידה הראשי בסדרת דרמת הפשע "הרשימה השחורה" בתור סוכנת ה-FBI אליזבת' קין.
ביוגרפיה

בון נולדה בעיר פטוסקי שבמישיגן וגדלה בפלורידה. הוריה עבריו לשם בילדותה כדי להיות קרובים לסבה וסבתה. סבה, הרולד גארי מורס, היה איש עסקים ובעל מתחמי דיור בפלורידה; אמה, ג'ניפר פאר, היא מנהלת המכירות.  בון אומרת שהיא גילתה את התשוקה למשחק בגיל שבע כאשר סבה וסבתה לקחו אותה לניו יורק כדי לראות מחזה בברודוויי בכיכובו של נייתן ליין. מוצאה של בון הוא אנגלי וגרמני עם כמויות קטנות של הולנדי וסקוטי.
בשנת 2005 סיימה לימודי תואר ראשון בהצטיינות בבית ספר לתיאטרון של אוניברסיטת המדינה של פלורידה. לאחר מכן, החלה לצבור ניסיון במשחק על במה ב"תיאטרון הרפרטוארי אסולו" בו למדה והופיעה; בין מוריה נמנים השחקנית ג'יין אלכסנדר ובמאי התיאטרון אדווין שרין. בשנת 2017 החלה ללמוד לתואר שני במדעי קיימות בבארד קולג' בניו יורק.
קריירה

בשנת 2007 בון כיכבה בהופעת הבכורה שלה בלוס אנג'לס במחזה של צ'ארלס ל. מי, "Limonade Tous Les Jours" וזכתה בשני פרסי התיאטרון השבועי של לוס אנג'לס על הופעתה. בשנת 2009 בון ביצעה את הופעת הבכורה שלה בקולנוע בסרט האימה "בלאדי ולנטיין 3D", ואחריו תפקיד משנה בסרט "סקס והעיר הגדולה 2" משנת 2010.
במהלך שנת 2010, היא גילמה את סגן התובע המחוזי, לורן סטנטון בסדרה קצרת הימים "חוק וסדר: לוס אנג'לס" ברשת NBC. באותה שנה, עברה בון לכס הבימוי, וביימה את הסרט הקצר "Eggshells for Soil", שחלקים ממנו צולמו בעיר הולדתה בפלורידה.
בשנת 2012 הופיעה בסרט "סטפ אפ 4: מהפכה"; הרביעי בסדרת "סטפ אפ", בתפקיד של קלייר, אם חד הורית לילדה קטנה ואחותו של שון.  מאוחר יותר באותה שנה כיכבה בון בסרט הדרמה העצמאית "Leave Me Like You Found Me", עליה זכתה בפרס Gen Film Festival לשחקנית הטובה ביותר.
בשנת 2013 היה לה תפקיד חוזר בסדרת הדרמה המשטרתית "שוטרים בדם" (אנ') ברשת CBS, ובהמשך השנה החלה לככב בתור סוכנת ה-FBI אליזבת' "ליז" קין בסדרה "הרשימה השחורה" ברשת NBC. "הרשימה השחורה" השיגה הצלחה ביקורתית ומסחרית כאחד. ב-15 ביוני 2021, הוכרז שבון תעזוב את הסדרה לאחר שמונה עונות.
חיים אישיים

ב-15 באפריל 2016 נולדה לבון ולבן זוגה, האומן דן אסטברוק, בת, קרוליין בון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | The Mustachioed Bandit Meets His End | קייט |  |
| 2009 | בלאדי ולנטיין 3D | מייגן |  |
| 2010 | The Myth of the American Sleepover | קרי סאליבן |  |
| 2010 | Eggshells for Soil | מורה | סרט קצר; במאית ותסריטאית |
| 2010 | סקס והעיר הגדולה 2 | אלי |  |
| 2012 | סטפ אפ 4: מהפכה | קלייר |  |
| 2012 | About Cherry | ג'ייק |  |
| 2012 | Leave Me Like You Found Me | ארי |  |
| 2013 | ברוכים הבאים לג'ונגל (אנ') | ליסה |  |
| 2018 | Family Games | סלואן | הסרט צולם ב-2013 |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | המנקה | ריאה | פרק: "Five Little Words" |
| 2008 | פשע מן העבר | הלן מקורמיק | פרק: "Wings" |
| 2010–2011 | חוק וסדר: לוס אנג'לס (אנ') | לורן סטנטון | 7 פרקים |
| 2013 | שוטרים בדם (אנ') | קנדיס מקאלרוי | 2 פרקים |
| 2013–2021 | הרשימה השחורה | אליזבת "ליז" קין | תפקיד ראשי (עונות 8-1); 174 פרקים |
| 2014 | רובוט צ'יקן | האנה / קלי גארט / זירה / אנג'י | דיבוב; 2 פרקים |
| 2017 | הרשימה השחורה: גאולה | אליזבת "ליז" קין | 2 פרקים |
| 2021 | מחתרת המסילה | מיס לוסי | פרק: "Chapter 2: South Carolina" |
| 2023 | נאשמים | ג'ני | פרק: "Ava's Story" |
חרמש (יישוב)

| --- | --- |
בתים בבנייה בחרמשבתים בבנייה בחרמש
מדינה: ישראל ישראל
מחוז: יהודה ושומרון
מועצה אזורית: שומרון
גובה ממוצע: ‎238 מטר
תאריך ייסוד: 1984
תנועה מיישבת: חרות בית"ר
סוג יישוב: יישוב קהילתי
נתוני אוכלוסייה לפי הלמ"ס לסוף 2023
  - אוכלוסייה: 284 תושבים
    - מתוכם, תושבי ישראל: 283 תושבי ישראל
 מפת מיקום  מפה דינמית   (למפת צפון השומרון מוגדלת) חרמש(למפת צפון השומרון רגילה) חרמש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חרמש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חרמש32°25′24″N 35°07′09″E﻿ / ﻿32.4234372327569°N 35.1190692968561°E﻿ / 32.4234372327569; 35.1190692968561  heמפת היישובים של מועצה אזורית שומרון באדום - חרמש בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

חרמש היא התנחלות ויישוב קהילתי בצפון-מערב השומרון בין העיירות הפלסטיניות יעבד וקפין, השייך למועצה אזורית שומרון.
היסטוריה

חרמש הוקמה ב-1983 כהיאחזות נח"ל, ובאפריל אותה שנה אוזרחה, למרות התנגדותו של רענן ויץ, שטען שאין במקום מספיק קרקעות ואין גרעין התיישבותי מתאים לאזרוח המקום. בנובמבר 1983 הוחל בבניית בתים במקום. התנועה המיישבת של חרמש הייתה תנועת חרות-בית"ר.
שמו של היישוב הוא על שם כלי העבודה החקלאי חרמש.
תושבי המקום כללו עולים מברית המועצות יחד עם ילידי ישראל.
באוקטובר 2002, נרצחו בפיגוע ביישוב שלוש מתושבות היישוב, אורנה אשל, הדס תורג'מן ולינוי סרוסי.
במהלך הכנת תוכנית ההתנתקות הוצע לפנות את היישוב ואת מבוא דותן יחד עם ארבעת היישובים שפונו בצפון השומרון (גנים, כדים, שא-נור וחומש), אך לבסוף הוחלט שלא לפנותם.
ב-30 במאי 2023 נרצח בפיגוע ירי בכניסה ליישוב מאיר תמרי בן 32 תושב היישוב.
ביישוב בריכת שחיה, גן ילדים, גן שעשועים, מגרש ספורט, מקווה ומועדון נוער.
ביישוב מתוכננת תוכנית "חרמש צפון" להכפלת היישוב בבניית יחידות דיור בצידה הצפונה של היישוב.
אתר ארכאולוגי חורבת פרסין נמצא כקילומטר מערבית מחרמש.
בן היישוב הוא גיבור ישראל רב"ט מתן אברג'יל אשר נפל בשבעה באוקטובר 2023 בהגנה על קיבוץ ניר עם. מתן קפץ על רימון שהושלך לתוך הנמ"ר בו לחם, כדי להציל את ששת חבריו.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  על הפרק - פרקי נח"ל, דבר, 8 ביוני 1983
↑  טובה צימוקי, מחלוקת קשה בין לוי לדרובלס: מי יהיה אחראי להתיישבות ביו"ש, דבר, 20 באפריל 1983
↑  2400 התחלות בנייה ביו"ש עד אפריל, דבר, 20 בנובמבר 1983
↑  שומרון, מעריב, 21 באוגוסט 1985
↑  אפרת וייס ופליקס פריש, הפתח נטל אחריות לפיגוע בחרמש, באתר ynet, 30 באוקטובר 2002
↑  רוב הבתים בחרמש כבר נטושים; עכשיו, אחרי רצח ייבגני ריידר, מחכים, באתר הארץ, 22 ביוני 2005
| --- | --- |
בקרת זהויות :  NLI: 987007588270005171
רוברט טיילור

| --- | --- |
(1934)
(1934)
 לידה:  5 באוגוסט 1911 פילי, נברסקה, ארצות הברית
 פטירה:  8 ביוני 1969 (בגיל 57) סנטה מוניקה, ארצות הברית 
 מקום קבורה:  פורסט לאון ממוריאל פארק 
 שם לידה:  Spangler Arlington Brugh Taylor. 
 סוגה מועדפת:  מערבון 
 מדינה:  ארצות הברית 
 תקופת הפעילות:  1934–1968 (כ־34 שנים) 
 מקום לימודים:  Doane University  מכללת פומונה 
 בן או בת זוג:  ברברה סטנוויק (1939–1951)  בפסקה זו רשומה אחת נוספת שטרם תורגמה 
 מספר צאצאים:  2 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
רוברט טיילור (באנגלית: Robert Taylor;‏ 5 באוגוסט 1911 – 8 ביוני 1969) היה שחקן קולנוע וטלוויזיה אמריקאי.
שנותיו הראשונות

רוברט טיילור נולד בשם ספאנגלר ארלינגטון ברו (Spangler Arlington Brugh) בפילי (Filley) שבנברסקה, הוא היה בנם של רות אדליין (שמה לפני הנישואים היה סטאנוף (Stanhope)) ושל ספאנגלר אנדרו ברו, חואי שהפך לרופא

כנער הוא ניגן על צ'לו בתזמורת בית הספר התיכון. לאחר סיום הלימודים, הוא נרשם לקולג' דואן (Doane College) על מנת ללמוד מוזיקה.

בעת שהותו בדואן, הוא למד צ'לו אצל פרופסור אי גריי (E. Gray) אותו העריץ. לאחר שפרופסור גריי הודיע שהוא קיבל משרה חדשה במכללת פומונה בלוס אנג'לס, עבר ברו לקליפורניה ונרשם לפומונה.
הוא הצטרף לתיאטרון של הקמפוס ולבסוף גילה אותו צייד הכישרונות של MGM ב-1932, לאחר הפקתו של המחזה Journey's End.
קריירה

לאחר שברו חתם על חוזה בן שבע שנים עם MGM עבור 35 דולר לשבוע, שמו שונה לרוברט טיילור.
הופעת הבכורה שלו בסרט הייתה בקומדיה משנת 1934 Handy Andy לצידו של ויל רוג'רס (שהושאל מחברת הסרטים פוקס המאה ה-20). לאחר שהופיע במספר תפקידים קטנים, אחד מתפקידו הראשיים הראשונים היה בסרט Magnificent Obsession משנת 1935, ביחד עם איירין דאן (Irene Dunne), אחד מסרטיו הבאים היה "גברת עם הקמליות" (שקרוי גם "קאמיל") משנת 1936, שם כיכב לצידה של גרטה גרבו.
במהלך שנות ה-30 המאוחרות, הופיע טיילור בסרטים מז'אנרים מגוונים, בכללם המיוזיקלים Broadway Melody of 1936 ו-Broadway Melody of 1938 ובקומדיה הבריטית A Yank at Oxford, לצידה של ויוויאן לי. ב-1940, הוא חבר בשנית אל ויוויאן לי, כששיחקו בדרמה של מרווין לרוי גשר ווטרלו.
לאחר שניתן לו כינוי החיבה "הגבר בעל הפרופיל המושלם", טיילור התחיל לצאת מהתפקיד הראשי של הגבר המושלם והופיע בתפקידים אפלים יותר החל מ-1941. בשנה זאת הוא גילם את בילי בוני (הנודע יותר כבילי הנער) בסרט בילי הנער. שנה אחרי כן הוא שיחק את התפקיד הראשי בסרט האפל Johnny Eager לצידה של לנה טרנר (Lana Turner) וואן הפלין. לאחר ששיחק כסמל קשוח בסרט Bataan משנת 1943, התגייס טיילור לסייע למאמץ המלחמתי ונהיה מדריך טיס בחיל האוויר. באותו הזמן, הוא גם שיחק בסרטי הדרכה וקריין בסרט התיעודי The Fighting Lady.
ב-1949 כיכב לצידה של אליזבת טיילור בסרט "הקושר" בתור מרגל לטובת ברית המועצות.
בשנת 1950 גילם טיילור את דמותו של מרקוס ויניקיוס בסרט קוו ואדיס, לצידה של דברה קר. הסרט נהפך ללהיט וגרף 11 מיליוני דולרים.
בשנה שאחרי כן, הוא כיכב לצידה של אליזבת טיילור בסרט "אייבנהו" המבוסס על הרומן הנושא אותו שם של וולטר סקוט, ב-1953 הוא שיחק בסרטים "אבירי השולחן העגול" ו-The Adventures of Quentin Durward, כולם צולמו באנגליה.
באמצע שנות ה-50 החלה הקריירה של טיילור לדעוך. הוא שיחק במערבון הקומי Many Rivers To Cross. ב-1955 לצידה של אלינור פרקר. ב-1956 שיחק בסרט השישה ביוני לצידה של דנה ווינטר. בשנת 1958 הוא הקים את חברת ההפקה Robert Taylor Productions, ובשנה שלאחר מכן הוא כיכב בסדרת הטלוויזיה של ה-ABC שנהפכה ללהיט The Detectives Starring Robert Taylor ‏ (1959–1962).
לקראת סוף שנת 1962, המשיך טיילור להופיע בסרטים ובטלוויזיה בכלל זה בסרט A House Is Not a Home ובשני פרקים במערבון הטלוויזיוני Hondo. ב-1963 שיחק בתפקיד ראשי בסרט "נס הסוסים הלבנים". ב-1965, לאחר שצילם את הסרט Johnny Tiger in Florida, נכנס טיילור לתפקיד הקריין בסדרת הטלוויזיה Death Valley Days, כשרונלד רייגן עזב בשביל לעסוק בפוליטיקה.
טיילור נשאר בסדרה עד שנת 1969, אז הוא נהיה חולה מדי מכדי לעשות כן.
חיים אישיים > פוליטיקה

טיילור היה רפובליקני שמרני כל חייו וסייע לייסד את הארגון הימני Motion Picture Alliance for the Preservation of American Ideals בפברואר 1944. 

הוא העיד לפני ועדת בית הנבחרים לפעילות אנטי-אמריקנית ב-1947, בקשר לעמיתיו השחקנים שהוא האמין שהיו קומוניסטים.
חיים אישיים > נישואים

לאחר שהוא נראה בחברתה של השחקנית ברברה סטנוויק בסרט משנת 1937 This Is My Affair, השניים נישאו ב-1939. הנישואים ידעו עליות ומורדות ולבסוף הגיעו אל קיצם ב-1951.
טיילור נישא ב-1954 לשחקנית ילידת גרמניה, אורסולה ת'יס (Ursula Thiess), ממנה היו לו שני ילדים.
חיים אישיים > טיסה

ב-1951 כיכב טיילור בסרט הביוגרפי Above and Beyond, שסיפר את סיפורו של פול וו. טיבטס הבן, טייס מטוס האנולה גיי. שני הגברים נפגשו ונוכחו לדעת שיש להם הרבה מן המשותף. שניהם חשבו ללמוד רפואה, והיו חובבי ירי וטיס. טיילור למד לטוס באמצע שנות השלושים, ושירת בצי האמריקני כמדריך טיס במהלך מלחמת העולם השנייה. המטוס פרטי שלו היה מסוג Twin Beech ואותו כינה "Missy" (שם החיבה של אשתו סטנוויק) שבו הוא טס לצורך מסעות ציד ודיג. רעייתו התלוננה שהוא בזבז את כל זמנו הפנוי בלהבריק את רוביו ומטוסו.
מותו

טיילור הלך לעולמו כתוצאה מסרטן הריאה ב-8 ביוני 1969, בהיותו בן 57 ונטמן בבית הקברות Forest Lawn Memorial Park בגלנדייל, קליפורניה.
טיילור זכה לכוכב בשדרת הכוכבים של הוליווד ב-1500 Vine Street, עבור תרומתו לתעשיית הסרטים.
הערות שוליים

↑  FGA - Robert Taylor
↑  Wayne, Jane Ellen. The Leading Men of MGM. pp. 165. ISBN 0-7867-1475-1.
↑  FGA - Robert Taylor
↑  Erikson, Hal.Robert Taylor Biography
↑  Wayne, Jane Ellen. The Leading Men of MGM. pp. 166. ISBN 0-7867-1475-1.
↑  Benjamin Griffith, St. James Encyclopedia of Pop Culture
↑  Wayne, Jane Ellen. The Leading Men of MGM. pp. 167. ISBN 0-7867-1475-1.
↑  Hal Erickson, הביוגרפיה של רוברט טיילור, באתר allmovie.com
↑  "Robert Taylor Biography", Erikson, Hal.
↑  "Robert Taylor, St. James Encyclopedia of Pop Culture".,Griffith, Benjamin.
↑  Robert Taylor
↑  Robert Taylor Biography,
Erikson, Hal.
↑  Ross, Steven J. (2002). Movies and American Society. Wiley-Blackwell. pp. 197. ISBN 0-631-21960-9.
↑  Brettell, Andrew; King, Noel; Kennedy, Damien; Imwold, Denise (2005). Cut!: Hollywood Murders, Accidents, and Other Tragedies. Leonard, Warren Hsu; von Rohr, Heather. Barrons Educational Series. pp. 188-189. ISBN 0-764-15858-9.
↑  Robert Taylor, St. James Encyclopedia of Pop Culture
 Benjamin Griffith
↑  Wayne, Jane Ellen. The Leading Men of MGM. pp. 184–186. ISBN 0-7867-1475-1.
↑  Tibbets, Paul W. Mission: Hiroshima, Stein & Day, 1985 ISBN 0-8128-8169-9
↑  Wayne, Jane Ellen. The Leading Men of MGM. pp. 192. ISBN 0-7867-1475-1.
| --- | --- |
בקרת זהויות :  NLI: 987007422076805171  BNE: XX915243  BnF: cb139003228 (data)  GND: 120767783  ICCU: UBOV593583  ISNI: 0000 0001 0718 3119  LCCN: n84150661  NKC: xx0170700  NTA: 073885622  SELIBR: 317480  SNAC: w6xh17k8  SUDOC: 101348630  VIAF: 159149196262074790658   WorldCat (עם VIAF): 159149196262074790658 
טיילור וג'ין הארלו, 1937
הגל הרביעי של הפמיניזם

הגל הרביעי של הפמיניזם הוא שלב של פמיניזם, שהחל סביב שנת 2012 ומאופיין בהתמקדות בהעצמת נשים ושימוש באינטרנט ככלי להעברת מסרים. גל זה מבוסס במידה רבה על הצטלבות של דיכויים, מתוך בחינת את האופן בו מערכות הכוח משתלבות זו בזו באופן המחזק את הריבוד המוכר של קבוצות שוליות.
פמיניסטיות מן הגל הרביעי תומכות בייצוג גדול יותר של קבוצות מוחלשות בפוליטיקה ובעסקים, וטוענות שהחברה תהיה שוויונית יותר אם מדיניות ושיטות הנהגה וממשל ישלבו את נקודת המבט של כל האנשים.
בעוד שפמיניסטיות בעבר נלחמו למען נשים והשיגו שחרור רב יותר, אינדיבידואליזם וניידות חברתית, הגל הרביעי מקדם נושאים נוספים לסדר היום החברתי על ידי קריאה לצדק חברתי במקרים של תקיפה והטרדה, לצד מאבק לשכר שווה ולאוטונומיה גופנית.
פמיניסטיות מן הגל הרביעי משתמשות לעיתים קרובות במגוון אמצעי תקשורות הכוללים מדיה מסורתית ומדיה חברתית. זאת, כדי לשתף פעולה ולהשמיע קול נגד מי שמנצלים את כוחם ומעמדים, ועל מנת לספק שוויון הזדמנויות לילדות ולנשים.
בנוסף לתמיכה בזכויות נשים, פמיניסטיות מהגל הרביעי מאמינות כי בנים וגברים צריך לזכות ביותר הזדמנויות להביע את רגשותיהם בחופשיות, ושעל אבות לקחת חלק פעיל בגידול ילדיהם.
מדיה חברתית

בעוד שגלים קודמים של פמיניזם נתקלו במכשולים כמו מבנים חברתיים-פוליטיים נוקשים והיעדר ערוצי תקשורת זמינים, פמיניסטיות מהגל הרביעי רותמות את המדיה הדיגיטלית כפלטפורמה רבת עוצמה המאפשרת לחבר בין נשים, לשתף פרספקטיבות, ליצור מבט רחב יותר של חוויות של דיכוי ולהתבונן על גלים פמיניסטיים בעבר.
ההוגה קירה קוקרנה טוענת כי הגל הרביעי של הפמיניזם "מוגדר על ידי טכנולוגיה" ומאופיין במיוחד בשימוש בפייסבוק, בטוויטר, באינסטגרם, ביוטיוב, בטאמבלר ובבלוגים כדרך לאתגר מיזוגניה.
אקטיביזם במדיה החברתית יכול להתבטא כשרשורים בטוויטר המבקרים טרנספוביה או בקמפיינים פמיניסטיים המלווים בסולמית, כגון "פמיניזם האשטאג", ובמיוחד:
MeToo#
YesAllWomen# (בעברית: כןכולהנשים)
bringbackourgirls# (בעברית: החזירואתהנערות)
NotYourAsianSidekick# (בעברית: לאמופעהבידורהאסייתישלך)
SolidarityIsForWhiteWomen# (בעברית: סולידריותהיאלנשיםלבנות)
#GirlGaze (בעברית: מבטשלנערות) נועד לקדם יצירתיות ויזמות בקרב נשים, תוך הדגשה של חשיבות השיח הפמיניסטי ועידוד נשים צעירות לתת ביטוי לקולן.
על חשיבות הפלטפורמה האינטרנטית ניתן ללמוד גם מכך שמגזין טיים העניק לפעילות מובילות בתנועת #MeToo, את תואר איש השנה לשנת 2017. קמפיינים פמיניסטיים נוספים מהגל הרביעי בארצות הברית ובעולם כוללים את פרויקט הסקסיזם היומיומי, No More Page 3, Ni una סקסיזם, Free the Nipple, צעדת השרמוטות, מצעד הנשים 2017 ו-2018, Time Up, ומיליארד עולה.
השיח סביב נושא הפריווילגיה נפוץ בקרב פמיניסטיות גל רביעי, הטוענות כי חברי קבוצות חברתיות דומיננטיות באופן מסורתי צריכים להכיר בפריבילגיה החברתית שלהם ולהשתמש בה כדי להעצים ולחזק את חברי הקבוצות השוליות.
רעיונות

ברית' קירה קוקרן והחוקרת הפמיניסטית פרודנס צ'מברלין מתארות את הגל הרביעי של הפמיניזם כמתמקד בצדק לנשים, המתבטא בעיקר בהתנגדות להטרדות מיניות, לאלימות נגד נשים, לאפליה והטרדה במקום העבודה, לבושה מצורת הגוף, לתמונות סקסיסטיות בתקשורת, למיזוגיניה מקוונת, לתקיפה מינית בקמפוס, לתקיפה בתחבורה ציבורית ולתרבות אונס. לדבריהן, הגיל הרביעי מבטא תומכת בהצטלביות, באקטיביזם של המדיה החברתית ובעתירות מקוונות. מהותו, כותבת צ'מברלין, היא "אי אמון שגישות מסוימות עדיין יכולות להתקיים".
אירועים וארגונים העוסקים בגל הרביעי של הפמיניזם כוללים פרויקט סקסיזם יומיומי, Feminista בבריטניה, Reclaim the Night, Million Rising, ו-"A protest the Lads of the Lads". תנועות כמו #GirlGaze מתמקדות בתעשיות הנשלטות על ידי גברים כמו צילום וקולנוע, מתוך כוונה לדחוף את קהלי הנרטיבים לכלול את המבט הנשי. כך גם גברים מסבירים לי דברים (2014) מאת רבקה סולניט האמריקאית, שהולידה את המונח הסגברה.
פמיניסטיות מהגל השלישי של הפמיניזם החלו להציג את מושג הפריווילגיה הגברית בכתביהן בשנות התשעים, ופמיניסטיות מהגל הרביעי ממשיכות לדון בנושא באקדמיה ובמדיה החברתית. פמיניסטיות מהגל הרביעי נקטו בפעולות לצמצום הסקסיזם על ידי העלאת המודעות לקבוצות מיוחסות מחד ולקבוצות חסרות זכויות מאידך. עם זאת, הגל הרביעי של הפמיניזם דוגל באמונה שגברים וקבוצות פריבילגיות יכולים לפעול למען שינוי חברתי בתוך קהילותיהם.
פמיניסטיות מהגל הרביעי טענו כי סטריאוטיפים מגדריים מייצרים לחץ על גברים להיות מפרנסים בלבד, בניגוד לנשים, שחשות מחויבות לקחת על עצמן גם את התפקיד של עקרות בית. פמיניסטיות טוענות כי לחצים אלה להתאמה חברתית יכולים לגרום לאפליה מגדרית במקום העבודה ובאופן נרחב יותר בחברה. על פי מחקר Pew, רוב הנשים העובדות במקומות עבודה הנשלטים על ידי גברים מאמינות כי הטרדה מינית היא בעיה בתעשייה שלהן.
מסביב לעולם

ככל שהגל הרביעי של הפמיניזם הפך פופולרי בארצות הברית, מדינות אחרות התמודדו גם עם סוגיות דומות. אף שהתגובות של הממשלות המקומיות היו שונות זו מזו, לתנועתן של פמיניסטיות מן הגל הרביעי בארצות הברית הייתה השפעה משמעותית ברחבי העולם. כמה האשטאג חלופיים מקומיים ל- #MeToo כללו:
# And Now או NowWhat# (בעברית: #עכשיומה) בקנדה
#WoYeShi (עברית: #גםאני) בסין
#BalanceTonPorc (בעברית: #הוקיעיאתהחזירשלך או #חשפיאתהחזירשלך) בצרפת
#NotinMyName בהודו
#QuellaVoltaChe (בעברית: #הזמןשבו) באיטליה
# BoycottAliZafar, # BoycottTeefainTrouble, #TeefaisTrouble בפקיסטן
#BabaeAko (בעברית: #אניאישה) בפיליפינים
#YoTambien (בעברית: #גםאני) בספרד
SEX4GRADES בניגריה ובמקומות נוספים במערב אפריקה
גם_אני בישראל
#למה_לא_התלוננתי בישראל
התפיסה שלמדיה החברתית חשיבות רבה ביצירה ובקיימות של קהילה פמיניסטית הפכה פופולרית יותר ויותר, מתוך כך שהמגוון והיצירתיות הם מאפיין מרכזי של האקטיביזם הפמיניסטי ברחבי העולם במאה ה-21.
לדוגמה, בקנדה, לאחר #מיטו, החל להתפתח באוקטובר 2017, האשטאג נוסף, #AndNow (#ועכשיו), שהפך לפופולרי בקנדה בגלל תמיכתו של ראש הממשלה ג'סטין טרודו . #AndNow תמך בדיון בפתרון להטרדה מינית או התעללות מינית במקום העבודה כדי לעזור לאנשים להילחם על שוויון בין כל האנשים.
בהודו, היו כמה תנועות או מחאות עם מספר גדול של נשים, אשר שינו את נקודת המבט של רבים במדינה לגבי נשיות. אלה כוללים את מחאת SlutWalk משנת 2011, תנועת פינג'רה טוד לשבירה לשנת 2015 ותנועת בקאוף אזדי לשנת 2017 (חופש ללא פחד). השיח החברתי ההודי החל להתמקד בנושאים ארוכי טווח ומושרשים עמוק, כמו אי שוויון בין המינים, אלימות מינית, נישואין לילדים, הפלות מין-סלקטיביות ואלימות הקשורה לנדוניה. ההשפעה והעוצמה של הקמפיין גרמו לממשלה להרחיב את ההגדרה החוקית של אונס, הציגה "ענישה קשה יותר לאנסים, פושעים של גנבה ומציצנות.
בברזיל, ב־19 בספטמבר 2018, תנועת "אל נאו" ("אל נאו" היא פורטוגזית עבור "לא הוא"), הידועה גם כמחאה נגד ז'איר בולסונארו, כללה הפגנות שהובלו על ידי נשים שהתקיימו במספר אזורים במדינה. המטרה העיקרית הייתה להפגין נגד קמפיין הנשיאות של בולסונארו והצהרותיו הסקסיסטיות. באירועי התנועה לקחו חלק ידוענים לאומיים ובינלאומיים, בהם מדונה שפרסמה באינסטגרם שלה תמונה בה היא מופיעה עם פיה אטום בקלטת עם האימרה "חופש". מעל, זה קורא בפורטוגזית "לעלי não vai nos desvalorizar, ele não vai nos calar, ele não vai nos oprimir".
ביפן בשנת 2019 קמה תנועה בשם "KUTOO", שמטרתה לצאת נגד הנורמה שדורשת מנשים ללכת רק עם נעלי עקב.
ציר זמן

| תאריך | אירוע |
| --- | --- |
16 באפריל 2012: לורה בייטס יוצרת את פרויקט "הסקסיזם היומיומי" המאפשר לנשים לדווח על אירועים סקסיסטיים.
אוגוסט 2012: לוסי-אן הולמס מתחילה ב-No More Page 3 לעצור את הפורנוגרפיה היומית בעיתון הסאן בבריטניה.
ספטמבר 2012: איב אנסלר מקימה "מיליארד אחד" לסיום אלימות מינית כלפי נשים.
ספטמבר 2012: טענות מובילות לשערוריית ההתעללות המינית של ג'ימי סווילה. 
: אליסה קווארט מטביעות את המונח "היפסטר סקסיזם".
16 בדצמבר 2012: אונס כנופיית דלהי מ -2012 מוביל להפגנות ענק בהודו ולזעם עולמי.
2014: תנועת "הפטמה החופשית" טוענת לזכותן של נשים להראות שדיים בציבור.
פברואר 2013: קאו ג'ו (שם בדוי), האישה הראשונה שהגישה תביעה על אפליה מגדרית בסין, זוכה ב-30,000 יואן והתנצלות מאקדמיה של יורן.
7 במרץ 2013: אניטה סרקיזיאן משיקה את "טרופס מול" נשים במשחקי וידאו.
דצמבר 2013: ספרה של קירה קוקראן כל הנשים המורדות: עליית הגל הרביעי של הפמיניזם ראה אור.
22 בינואר 2014: הנשיא אובמה משיק את כוח המשימה של הבית הלבן כדי להגן על סטודנטים וסטודנטיות מפני תקיפה מינית.
אפריל 2014: רשידה מנג'ואו, נציגת האו"ם בנושא אלימות נגד נשים, מבקרת את "התרבות הסקסיסטית של מועדון הבנים בבריטניה".
24 במאי 2014: תנועת #YesAllWomen מתחילה בתגובה להרג ההיסטוריה של איסלה ויסטה ב-2014.
אוגוסט 2014: Gamergate מתחיל, מה שמוביל להתנכלות סקסיסטית למפתחת משחקי וידאו-וידאו ולגינוי נרחב.
14 בספטמבר 2014: סטודנטית לתואר שני באוניברסיטת מיאמי מדווחת על קולין מק'גין על הטרדות מיניות, מה שהוליד ויכוח על הטרדה מינית באקדמיה.
20 בספטמבר 2014: אמה ווטסון משיקה את HeForShe באו"ם.
ספטמבר 2014: אמה סולקוביץ' מתחילה את לשאת את המשקל (Carry That Weight) כדי להדגיש תקיפה מינית בקמפוס.
27 באוקטובר 2014: שחרור של 10 שעות הליכה בניו יורק כאישה.
נובמבר 2014: נשים ראשונות מדברות על התקיפה המינית של ביל קוסבי.
אוקטובר 2014: קריסטינה לונץ מתחילה את מחאת בילד סקסיזם כדי לעצור את העיתון "בילד" הגרמני מלהתנגד לנשים.
31 באוקטובר 2014: #BeenRapedNeverReported צייץ מיליוני פעמים בתגובה להאשמות התקיפה המינית של ג'יאן ג'ומשי בקנדה.
דצמבר 2014: בספר הקומיקס שאקטי של פרייה מופיעה ילדה הודית שנאנסת על ידי כנופיה.
23 בדצמבר 2014: מגזין טיים מציין כי שנת 2014 "הייתה אולי השנה הטובה ביותר לנשים מאז שחר הזמן".
22 בספטמבר 2015: השקת הבלוג "השדיים בריאים", כדי לסייע לנשים להופיע בציבור חשוף-חזה ללא הפרעה של המשטרה.
1 בפברואר 2016: משפטו של ג'יאן ג'ומשי מתחיל בטורונטו.
21 בינואר 2017: מרץ האישה לשנת 2017 תומך בזכויות האישה ובחנוכת המחאה של דונלד טראמפ.
5 באוקטובר 2017: ההאשמות של הארווי ויינסטין דיווחו לראשונה על ידי הניו יורק טיימס.
10 באוקטובר 2017: קמפיין #MeToo, המבוסס על התנועה שנוצרה בשנת 2007 על ידי טראנה בורק, מתחיל בתגובה לטענות ויינסטין.
30 באוקטובר 2017: השערוריות המיניות הראשונות של וסטמינסטר לשנת 2017 מופיעות באתר הבלוג של גידו פוקס.
6 בדצמבר 2017: מגזין Time מציין את קמפיין #MeToo כאדם השנה.
1 בינואר 2018: Time's Up, תנועה נגד הטרדות מיניות, נוסדה על ידי ידוענים הוליוודיים בתגובה לאפקט ויינסטין ו- #MeToo .
ראו גם

הגל הראשון של הפמיניזם
הגל השני של הפמיניזם
הגל השלישי של הפמיניזם
פמיניזם רדיקלי
פמיניזם פוסט-קולוניאלי
פמיניזם שחור
פוסט-פמיניזם
פמיניזם סוציאליסטי
פמיניזם ליברלי
פמיניזם מזרחי
פמיניזם מרקסיסטי
אתניX

ערך זה עוסק בלהקת אתניX. אם התכוונתם לאלבום הבכורה הנושא את שמה, ראו .
| --- | --- |
לוגו להקת אתניX   
אתניX בהופעה, 2012
 מוקד פעילות:  תל אביב, ישראל
 תקופת הפעילות:  מ-1985
 סוגה:  סינת'-פופ • גל חדש • פופ רוק • דאנס • מזרחית • פולק
 חברת תקליטים:  הליקון שולטן
 http://www.ethnix-music.co.il
 חברים
 זאב נחמה תמיר קליסקי גל הדני יורם פויזנר גלעד פסטרנק
 חברים לשעבר
 גיל אלון  יועד נבו  נדב וולפסון
אתניX ("אתניקס") היא להקה ישראלית הפועלת ברציפות משנת 1985 עד היום. הלהקה הוכתרה 8 פעמים כ"להקת השנה" במסגרת "מצעד הפזמונים העברי השנתי" של קול ישראל וגלגלצ, יותר מכל להקה אחרת בישראל.